text: Se video: Første spadestik i kæmpe sandkasse
  22 august 2014 kl. 14.18
  I ugevis har den ene kæmpelastbil efter den anden kørt 100.000 kubikmeter sand på grunden ved siden af Vejle Sygehus. Og i dag blev det første spadestik så taget i den kæmpestore sandkasse.
  Hvor der tidligere lå kolonihaver skal der ligge et nyt psykiatrisk hospital til 470 mio. kr. Det nye sygehus bliver forbundet med Vejle Sygehus med en 200 meter lang gangbro.
  Den korte afstand mellem det såkaldte somatiske sygehus og det nye psykiatriske hospital har været det væsentligste argument for politikere til at nedlægge et antal kolonihaver.
  Det store byggeri kommer til at indeholde afdelinger til børn og unge og 100 psykiatriske senge-pladser. Hospitalet forventes færdigt om to år.
  FAKTA
  Den nye psykiatriske afdeling bygges sammen med Vejle Sygehus viaen 200 meter lang gangbro og har en samlet byggesum på 430 mio. kr.Areal: 17.000 m2 fordelt på to etager.Afdelingen rummer psykiatrisk skadestue, børne- og ungeafdeling samtca. 100 psykiatriske sengepladser.Konsortium ? Team OPP: PKA, PensionDanmark, Sampension(investorer), MT Højgaard (opførelse) og DEAS (drift og vedligehold).Arkitekt: Arkitema. Rådgivende ingeniør: MOE A/S. Bestiller: RegionSyddanmark.Forventet klar: Senest januar 2017.OPP projektet betyder, at byggeriet kan realiseres flere år tidligere, endhvis Region Syddanmark selv skulle have opført det. MT Højgaard skalstå for opførelse, og DEAS for drift og vedligehold i 25 år.PKA, PensionDanmark, Sampension, MT Højgaard og DEAS indledte i2012 et samarbejde om at bygge, vedligeholde og finansiere danskeOPP-projekter over de kommende år for op mod 5 mia. kr. Fokus er påbygningsrelaterede OPP-projekter i kommunerne, regionerne og staten,og projekterne skal have en anlægssum på mindst 50 mio. kr. Vejles nyepsykiatriske afdeling bliver parternes første projekt sammen.Pt. er man i gang med at gøre den 40.000 kvadratmeter store grund klar:Der skal blandt andet fyldes 100.000 kubikmeter sand på og laves dræn.Selve byggearbejdet går i gang til vinter.
  
  
  